Таханалерачу халачу, чолхечу, аьрхачу хенахь, къаьсттина шена т1е тидам бахийта хьакъ долчу г1уллакхех коьртачехцхьаъ ду школашкахь вайн къоман г1иллакх-оьздангалла хьехар а, цуьнца цхьана,т1екхуьуш долу къона чкъор адамаллин вастехь: амалехь- аматехь кхетош- кхиор а. Нохчийчохь, т1аьхьарчу шерашкахь кхолладеллачу политически хьоло боккха, «б1останехьа» болу, дуьхьалкхетам вайн юкъараллехь йолчу лерамечу юкъаметтигашна бинехь а, амма шайн сица, ойланца, дег1аца дайн оьзда г1иллакхаш, дин, 1адаташ дезаш-девзаш болу нах вайна юкъахь хиларо, мелла делахь а, лардина, 1алашдина долчаьргара эхь-иман, комаьршалла, къинхетаме хилар, вуьшта аьлча- АДАМАЛЛА.Хууш ду, муьлххачу а дахаран халачу киртиге нисделча а, кхолламан аьрхачу, экамечу хьоло тайп-тайпанчу зиэрашна юьхьдуьхьала х1оттийча а, нохчийн къомо ша лардина хилар:лардина шен г1иллакх, 1адаташ, дин, мерза уьйраш, вовшашка